Organisasi nirlaba

Organisasi nirlaba (, èyèmpes NPO) iyâ rèya essa' organisasi sè anḍi' sekkèp otama kaangghuy nyoṭok sa parkara otabâ perihal è ḍâlem atakel èjâppa publik kaangghuy essa' terroan sè ta' komèrsial (ta' nèrèng), ta' bi' bâḍâna  ḍâ' hal-hal sè abâtek moneter (ngala' bhâtè). Organisasi nirlaba bisa nyapo' kennengan abhâjâng, sakola neggri, derma publik, bungko anglo  bân klinik publik, organisasi politis, bhântowan masyarakat ḍâlem hal judhânaghârâ'ân, organisasi jhâsa pangèbhât, serikat buruh (sarikat kaskèl), pasèmoan bhântèk (asosiasi profèsional), institut risèt, musèyum, bân ko-panglakona pernata.

 Bhindhâna organisasi nirlaba bi' organisasi bhâtè 
Èbbhâ' hal sè mabidhâ organisasi nirlaba bi' organisasi salaènna (bhâtè). ḍâlem hal kaghungan, ta' paddhâng sapa bâddhiânna ’pangaghung’ ḍâri organisasi nirlaba, bhâ' angghutana, klienna, otabâna donatur. Ḍâri organisasi bhâtè, pangaghungnga èpapaddhâng mon ngennèng bhâtè ḍâri hasèl usaha organisasina. ḍâlem hal donatur, organisasi nirlaba ngabhutoaghi jâriyâ mènangka sombher pabhândhâân. Abhindhâ bi' organisasi bhâtè sè la anḍi' sombher pabhândhâân sè abbhrâ, iyâ rèya ḍâri bhâtèna nèrèng. ḍâlem hal palegghârân tangghung jhâwâb, ḍâ' organisasi bhâtè la paddhâng sapa sè ngalaghungè Dèwan Komisaris, sè marè rowa aplaor saorèng dirèktur tokang Pamattrâp (pèlaksana). ḍhinèng ḍâ' organisasi nirlaba, hal rèya salèdhâng èkalakon. Angghuta Dèwan Komisaris ḍâlem hal rèya bennè ’pangaghung’ organisasi.Anonim, Manajemèn Organisasi Nirlaba, Pasèmoan Pangembângan Pesantrèn bân Masyarakat, tr.by: Roem Topatimasang & Rust èlts, CV. Guna Aksara, Jakarta:1988.

 Pajhek ḍâ' organisasi nirlaba 
Mènangka èntitas (bujud) otabâ lembaga, kadhik organisasi nirlaba arobâ'aghi subjèk pajhek. Artèna, sanèrbhâ kawajibân subjèk pajhek ambhu èlakonaghi ta' bi' kajhâbhâ. Lamon, ta' sanèrbhâna tè-bhâtè sè èkaollè yayasan arobâ'aghi objèk pajhek.

Pernata Inḍonèsia èjâb ka abhut sosial, ta'  aghuli kaangghuy nabâng bhâtè, kadhik bhâtè samacem arèya èghlumpo'aghi aṭṭas bhâtè sè objèk pajhek bân bennè objèk pajhek. Kèng, bhâ'-èbbhâ' naghârâ, organisasi nirlaba kennèng alamar status mènangka lombhâr pajhek, kongsè' bi' sabârèyâ, organisasi nirlaba èocolaghiâna ḍâri tompoan pajhek bhâtè bân macem pajhek laènna.

 Organisasi nirlaba è saghunghung naghârâ 
 Amèrika Serikat 
Parèjikan organisasi nirlaba è Amèrika Serikat la bâk jhâu aaḍâ'ân ètèmbhâng Indonèsia, otamana ḍâlem lonè kaaghâmaan. Amendemèn Partama Amerika Serikat aogu' kabhibhâsân anḍi' aghâma ḍâ' pamasyarakadhânna. Bhâ'remma'a bhâi, organisasi nirlaba rèlijius samarana gerèja, èsto ḍâ' nyakoni'anna sistem pasaèt pernata pusat ètèmbhâng bi' bhâ'-èbbhâ' organisasi laèn. ḍâlem hal jhek-pajheghân, organisasi nirlaba rèlijius è Amèrika Serikat èkajhâbhâ kèya ḍâri sagâjjek pamerèksa'an otabâna peraturan, sè ngaghâbây bhidhâ bi' organisasi non rèlijius.

 Kanada 
è Kanada, organisasi nirlaba sè ngala' format derma ampona ambhu ècaṭetaghi è ḍâlem polma' bhâtè Kanada (Canada Revenue Agency).

 Britania Rajâ 
È Ènggris bân Wales, organisasi nirlaba sè ngala' format derma ampona ambhu ècaṭetaghi è ḍâlem Komisi Pamgabâsân Derma. è Skotlanèa, Kantor Panata Derma Skotlanèa alaladhin kèya ḍâ' fungsi sè paḍâ. Bhindhâ bi' organisasi nirlaba è Amèrika Serikat, samarana serikat buruh (sarikat kaskèl), ampo taat ka peraturan sè tapèyal, bân ta' patè èormatè sabâremma halla derma ḍâlem hal pamèyarsan tèknis.

 Tèngghu kèya 
 Organisasi
 Nirlaba
 Organisasi bhâtè
 Pasèmoan parèjikan pesantrèn bân masyarakat





 Referensi